Belétsi

Belétsi () on pieni tekojärvi Attikassa Keski-Kreikassa. Se sijaitsee Agía Triádan eli Hippokráteios Politeían kylässä Oropóksen kunnassa Itä-Attikan alueyksikössä. Järven pinta-ala on noin 0,006–0,007 neliökilometriä.

pienoiskuva|vasen|Belétsi-järveä.
Belétsi-järvi sijaitsee Párnitha-vuoren itärinteessä 600 metrin korkeudessa merenpinnasta laskettuna. Se on saanut nimensä sen vieressä kohoavasta Belétsin huipusta. Järvi on muodostettu vuosina 1972–1975 patoamalla alueen useiden lähteiden vedet alueen rakennushankkeiden vesihuollon turvaamiseksi. Aiemmin järvi on tunnettu myös nimillä Límni tis Kírkis (Λίμνη της Κίρκης, ”Kirken järvi”) ja Kithára (Κιθάρα, ”Kitara”).

 Lähteet 

 Aiheesta muualla 

Luokka:Kreikan tekojärvet
Luokka:Oropós